Minut de silenci a Burjassot davant les últimes víctimes per violència de gènere
2025-07-24

Autoritats i personal de l’Ajuntament de Burjassot s’han concentrat hui (11-09-2018), a les 12h, a les portes del Consistori per a mostrar la seua repulsa i rebuig, així com la seua solidaritat i respecte cap a les víctimes i els seus familiars, davant els últims suposats casos de violència de gènere que han costat la vida de tres dones, des de divendres passat, en Villaverde (Madrid), en La Caridad (Astúries) i a Borriol (Castelló), i que han deixat orfes a tres menors.

Amb aquestes tres últimes morts, són 33 les dones assassinades en 2018, però des que existeixen estadístiques oficials sumen un total 957. Les primeres investigacions apunten al fet que cap de les últimes tres víctimes havia denunciat al seu agressor.